Хуана Биньози
Бе лесно да остана

Превод от испански: Никола Инджов, 1998

chitanka.info

бе лесно да остана сама

блестящо недосегаема в моята си дързост

да хвърлям все още ценни неща между хора познати

престижни писма за падението

да спотайвам годините

с изреченийца многозначителни да плащам чиста

съвест

в някакво събрание на псевдоопасни

бе още по-лесно отколкото с ритник да влезеш

в мътната и сложна действителност

отколкото да назоваваш братя които не познаваш

но които знаят думите и познават уверено

враг справедливост

затворници убити

и вдъхват живот на изтънченото ни общество.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.